Эмір Кустурыца - Вікіпэдыя

# Эмір Кустурыца

### Зьвесткі зь Вікіпэдыі — вольнай энцыкляпэдыі.

Эмір Кустурыца (Emir Kusturica) - басьнійскі рэжысэр і музыка. Нарадзіўся 24 лістапада 1954 года ў Сараеве. Пачаў здымаць кароткамэтражныя фільмы яшчэ ў сярэдняй школе. Скончыў адзьдзяленьне рэжысуры на факультэце кіно і тэлевізіі Акадэміі Музычных Мастацтваў (FAMU) у Празе.

## [рэдагаваць] Кіно

Студэнцкі фільм "Герніка" ("Gernika") атрымаў узнагароду на Фэстывалі студэнцкіх фільмаў у Карлавых Варах. Пасьля завяршэньня навучаньня вяртаецца ў Босьнію і Герцагавіну, дзе працуе на сараеўскай тэлевізіі. Першы тэлевізійны фільм "Нявесты прыходзяць" ("Nevjeste dolaze", 1979) выклікаў шмат спрэчак і неўзабаве быў забаронены. Наступная праца "Буфэт "Тытанік"" ("Bife Titanik", 1980) паводле аднайменнага апавяданьня Іва Андрыча атрымала ўзнагароду за рэжысуру на Тэлевізійным фэстывалі ў Славеніі.

У паўнамэтражным кінематографе дэбютаваў фільмам "Ці памятаеш ты Долі Бэл?" ("Sjećas li se Dolly Bell?", 1981). Гэты фільм атрымаў "Залатога льва" на кінафэстывалі ў Вэнэцыі за найлепшы кінематаграфічны дэбют, а таксама быў ўганараваны на фэстывалі ў Пуле.

Наступны фільм "Бацька ў камандыроўцы" (Otac na službenom putu", 1985) прынёс Кустурыцу "Залатую пальму" на кінафэстывалі ў Кане і быў намінаваны на прыз Амэрыканскай кінаакадэміі "Оскар" як найлепшы замежны фільм.

У 1989 годзе фільм "Дом для павешаньня"/"Час цыганоў" ("Dom za vešanje"/"Time of the Gypsies") зноў атрымаў узнагароду ў Кане, а таксама ўзнагароду Рабэрта Расэліні.

Эмір Кустурыца выкладаў рэжысуру ў Акадэміі сцэнічнага мастацтва ў Сараеве, а таксама ва ўнівэрсытэце "Калюмбія" ў Нью-Ёрку.

Амэрыканскі студэнт паказаў Кустурыцу сцэнар, паводле якога ў 1993 годзе быў зьняты яго першы ангельскамоўны фільм "Arizona Dream". Фільм атрымаў "Срэбранага мядзьведзя" і спэцыяльную ўзнагароду журы на кінафэстывалі ў Бэрліне.

Яшчэ адну "Залатую пальму" Кустурыца атрымаў за фільм "Underground" у 1995 годзе. У 1998 годзе стварае рамантычную кінакамэдыю з жыцьця балканскіх цыганоў "Чорная котка, белы кот" ("Crna mačka beli mačor"), за якую атрымлівае "Срэбранага льва" на фэстывалі ў Вэнэцыі.

У 2004 годзе выйшаў фільм "Жыцьцё ёсьць цуд" ("Život je čudo").

## [рэдагаваць] Музыка

Эмір Кустурыца граў на бас-гітары ў гурце "Паліць забаронена" ("Zabranjeno pušenje"). Цяпер у складзе гурта "No Smoking Orchestra" грае на гітары. Разам з гуртом гастралююць з назвай "Emir Kusturica & No Smoking Orchestra".

Атрымана з «http://be.wikipedia.org../../../%D1%8D/%D0%BC/%D1%96/%D0%AD%D0%BC%D1%96%D1%80_%D0%9A%D1%83%D1%81%D1%82%D1%83%D1%80%D1%8B%D1%86%D0%B0_c076.html»

Катэгорыя: Басьнійскія кінарэжысэры

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Asturianu
- Български
- Bosanski
- Česky
- Dansk
- Deutsch
- English
- Español
- فارسی
- Français
- Galego
- עברית
- Italiano
- 日本語
- ქართული
- Latviešu
- Plattdüütsch
- Nederlands
- Polski
- Português
- Русский
- Slovenčina
- Slovenščina
- Српски / Srpski
- Svenska
- Тоҷикӣ
- Türkçe